Kolbrún Halldórsdóttir hefur verið ráðin verkefnisstjóri fyrir forsætisráðuneytið í tengslum við hátíðarhöld vegna 100 ára fullveldis Íslands , þann 1. desember næstkomandi . Kolbrún á að baki fjölbreytt störf á vettvangi sviðslista og stjórnmála , auk þess sem hún hefur gegnt embætti forseta Bandalags íslenskra listamanna síðastliðin átta ár . Hún var umhverfisráðherra og samstarfsráðherra Norðurlanda í ríkisstjórn Jóhönnu Sigurðardóttur fyrri hluta árs 2009 .